LidanRubinov/Halacha-QA huggingface dataset:
שאלה: גזענות כלפי עמים: לא יבוא עמוני ומואבי בקהל ה, למחות את זכר עמלק, הגבעונים כנחשים לנצח. למה מה שהיה לפני דורות בעמים אחרים תקף לתמיד? זו לא הכללה גזענית של כל העמונים שהם כפויי טובה, של הגבעונים שהם נחשים והעמלקים שמנסים לשים רגל רק בגלל שלפני הרבה דורות זה קרה?
תשובה: אני יודע רק את מה שהתורה אומרת בנושא זה. התורה אומרת כי יש לנו עוינות גדולה מאוד ללאום העמוני והמאובן וכו, בגלל מה שהם עשו. אני מניח שהטיעון של התורה הוא שהמעשים האלה מאפיינים את האומה ואת יחסה, ועל כן היא מנתקת מגע עם העמים האלה. ובכך היא מלמדת כי גם ניהול פוליטי של מדיניות נעשה לאור ערכים מוסריים ולא רק לאור אינטרסים.
שאלה: ברסלב: בע"ה לכבוד הרב שליט"א, אני חסיד ברסלב, מאד שמח במה שבחרתי, ורוצה לשמוע גם מהרב מהציונות הדתית שדעתכם מסכימה עם דרכי שבחרתי. שאלתי גם את הרבנים הידועים הליטאים, להיות בטוח בדרך. יעקב
תשובה: אם בזה בחרת מתוך יראת שמים אזי ודאי דרכך טובה, לעבוד את ד  בכל ליבך ובכל מעשיך. ר  נחמן מברסלב ותורתו גבוהים ורמים, ומלאים אורה. רק חזק ואמץ להמשיך בלימוד התורה שעיקרה הגמרא, ושלא ליטות מדרכי ההלכה בשום דקדוק שהוא. שהעיקר הוא המעשה. בנושא היחס לציונות חשוב להכיר בגאולת ד  את עמו ולא להתכחש למעשי הקב"ה.
שאלה: כשהתינוק ברחם אמו: יש לי שאלה כשהתינוק נמצא ברחם אמו יש אומרים שהמלאך סוטר בפיו וכך נהיה השקע שבשפה העליונה האם זה נכון או שזה דבר המצאתי? ואם זה נכון אז מדוע המלאך עושה זאת ומלמדו תורה לפני ביאתו לעולם?
תשובה: המדרש הזה עמוק ואין להבין אותו כפשוטו. התשובה לשאלה שלך: המדרש מלמד שהתורה כבר נמצאת בתוכנו. לימוד תורה לא דומה ללימוד מדע: בלימוד היסטוריה או ביולוגיה, התלמיד קונה ידע שאין בידו. גם המדען שיוצר את המדע, עורך חקירות וניסויים כדי למצוא את התאוריה המדעית. לימוד תורה שונה במהותו מלימודי מדעים: לימוד תורה דומה ללימודי אמנות: יש בנו את הכישרון והלימוד נועד להוציא את הכישרון מהכוח אל הפועל. לנגן יש כשרון מוזיקלי, לצייר יש כשרון ציור, לכל יהודי יש כשרון לתורה. לימוד התורה לא מחדש דברים בלתי נודעים אלא  מזכיר  דברים שכבר נמצאים בתוכנו.
שאלה: קדיש על נפטר: יש לי ידידה ויצא שדיברנו על סבא שלה שנפטר. אז על הדרך שאלתי אותה מתי נפטר אם מישהו קרא עליו קדיש וכדומה. היא סיפרה שכשקברו אותו היה שם רב(אז כנראה הוא קרא על הנפטר קדיש אני מניח, אין למנוח בנים זכרים רק שתי בנות). היא באהפא ממשפחה שאין בה כמעט דת הם מאמינים והכל אבל באופן מועט ממש מתקיימת התייחסות דתית. ואני מניח שלא קראו עוד על הנשמה של סבא שלה קדיש ואמרתי לה שזה חשוב ושאלתי עם קראו במשך השנה מאז שנפטר ובאזכרות שלו קדיש ונראה לי שלא. אז הצעתי לה שתגיד לאח שלה כלומר הנכד של הסב המנוח שיקרא עליו קדיש באזכרות או בבית הכנסת אבל אני בעצמי האמת לא סגור על הדינים וההלכות האלה אז רציתי לשאול אותך כבוד הרב, מתי צריך לקרוא על הנשמה קדיש שוב מאז יום הפטירה? ידוע באזכרות. אבל האם זה חובה? מתי עוד יש לקרוא על הנשמה קדיש ומתי מותר? אני שואל גם בשביל הידע כמובן וגם בשביל להגיד לאותה ידידה מה לעשות בעניין.
תשובה: יישר כוח על הרגישות ועל האחריות. בדרך כלל, אומרים קדיש על אבא או אמא   11 חודשים מיום הקבורה. זו זכות גדולה לנפטר, ועל כן מקפידים על כך. עושים זאת בתפילה. מנהג האשכנזים הוא שאם שני הוריו של האדם בחיים   הוא לא אומר קדיש, גם אם זה נאמר לזכרונו של סבא.
שאלה: לימוד שחייה לבנות עם מורה גבר: האם מותר לבנות בכיתה א ו-ב ללמוד שחייה אצל מורה גבר? יש לציין כי תהיה נוכחות של האב במהלך השיעורים והשיעורים מתקיימים בקבוצה (כ- 6 בנות).
תשובה: עיין קישור לתשובה מפורטת ומנומקת
שאלה: לתת לבישול בירה: האם לתת (קלוי לא טחון) שנועד לבישול בירה הינו חמץ הדורש מכירת חמץ או לחילופין מוגדר כחמץ שעבר עליו הפסח?
תשובה: לתת הוא חמץ גמור. עיין כאן
שאלה: אטריות ביצים נודלס: לרב, נשמח להבין מה כ"כ מסובך במוצר הזה שלא ניתן להשיגו בהכשר "חזק" ( מאלו שכושרות מאשרים לחומרי גלם באירועים)? מעולם גם לא ראיתי כזה שמיוצר בארץ, אפילו זה המשווק תחת המותג "אוסם" - זכה לקבל הכשר אחר מאשר זה שעל רוב ככל מוצרי "אוסם"?
תשובה: יש עם הכשר העדה החרדית.
שאלה: תפילה ופעולתה: הייתי שמחה לשמוע פירוט על פעולת התפילה, באיזה אופן היא פועלת? יש איזה רובד שמיימי כלשהו שהתפילות מגיעות אליו,האם זה משהו שאני לא יכולה להבין בשכל האנושי המוגבל שלי? אני צריכה לקבל בהכנעה את כל הסיסמאות כגון "אף תפילה לא הולכת ריקם" וכו? כי האמת היא. שכרגע יש בי סוג של זלזול לגבי כל ההודעות שרשרת שמפרסמים בלי סוף בווצפ. דוחפים שם של מישהו שאני לא מכירה,מספרים איזה סיפור מרגש,מבקשים דחוף ומצפים שאמלמל כמה מילים. אני לא מרגישה שאני מסוגלת לעשות את זה, אני לא מאמינה בכוח של זה. האם הזלזול שלי מוצדק? או שאני פשוט לא מבינה נכון את מושג התפילה? :)
תשובה: לך ו שגרמת לי לכתוב על נושא חשוב זה   התפילה. חשוב לי לומר שהדברים שאכתוב הם חלק מראייה רחבה יותר, וכמו כן ישנן עוד צורות הסתכלות על התפילה. בחרתי כיוון שנראה לי שיתאים לשאלה שלך, בעיקר לחצי השני שלה. איך התפילה פועלת? הקב"ה יוצר חוסר בעולם כדי שנרגיש בחוסר ובעקבות כך נחפש לו פתרונות רוחניים   נרצה להיות טובים יותר, ראויים יותר, זכאים יותר. בכל תפילה שאדם מבקש משהו הוא בעצם מודה שהוא תלוי בבורא העולם, מכיר בתלות הזו וכו. בעקבות כך אנחנו משתנים ונהיים באמת יותר ראויים. לפעמים אנחנו ראויים לדבר שאותו ביקשנו ולפעמים לדבר אחר, אבל תמיד התפילה משנה אותנו במשהו. עד כמה השינוי עמוק? עד כמה התעלינו בעקבות התפילה? הדבר תלוי כמובן באיכות התפילה. כפי שהתפילה משפיעה עלינו, היא משפיעה מבחינה רוחנית גם על סביבתנו. אם בזכותי מישהו לומד תורה, הרי שאני שותף ללימודו. אם בזכותי מישהו גומל חסדים הרי שאני שותף לגמילות החסדים שלו. אם בזכותי מישהו קרוב יותר לקב"ה, מישהו שיפר את מעשיו, הרי שגם לי נוספו זכויות. נכון, אלה זכויות פחות  משמעותיות  מאשר הזכות שהייתי עושה את הדברים בעצמי, אבל זה עדיין משהו נוסף, קטן ככל שיהיה, שיכול לזכות אותי בדיון שדנים עלי בשמים, כאשר חורצים את דיני. כאשר מעבירים הודעה המונית עם בקשה להתפלל לרפואת מישהו סומכים על זה שהרצון של כל האנשים שמתפללים, הזכות שהם הכירו בתלותם בקב"ה וכו, תעמוד לאותו חולה ותשפר את מצבו. נכון, התפילה הזו פחות מועילה מתפילת האדם על עצמו או מתפילת אנשים שמכירים אותו יותר ומתעוררים יותר לתשובה וכו, אבל היא עדיין מועילה. כפי שכתבתי בהתחלה, הדברים ראויים להעמקה נוספת. יש רבדים נוספים בהסבר הזה, ויש גם הסברים נוספים. את מוזמנת להמשיך ללמוד, לבד או איתנו. אני מקווה שהצלחתי לענות לך. אם כן וגם אם לא, תמיד אפשר לשאול שוב, שאלה זו או אחרת. בהצלחה, יהונתן יעקובי, yehonatanmy gmail.com
שאלה: ברכות השחר: 1.את ברכות השחר צריך להגיד ישר כשקמים או אפשר לפני לצחצח שיניים והתלבש (להחליף מהפיגמה לבגדים צנועים שהיינו הולכים איתם ברחוב)? 2. מהם המידות הטובות ומהם המידות הלא טובות של האדם?
תשובה: ב"ה, 1. אפשר להתנקות ולהתלבש לפני ברכות השחר. 2. מידות טובות: ענוה חסד עין טובה. מידות רעות: גאוה כעס קנאה. בספר מסילת ישרים פרק יא יש פירוט. דני ארגמן
שאלה: זרע לבטלה בשוגג: אני בחור דתי, שומר תורה ומצוות, ברוך ד בזמן האחרון אני בתחזק בשמירת היסוד, אך לפעמים בא לנסיון לידי, אני לא נופל ובעזרתו יתברך גובר על יצרי, אבל לפעמים לאחר זמן קצר מהניסיון יוצאות לי כמה טיפות של זרע, אך לא במזיד, אני משתדל לטבול כשזה קורה, רציתי לשאול מה הדין של טיפות אלו, האם הן במזיד או בשוגג, האם צריך תשובה עליהם, והאם חובה לטבול לאחר שזה קורה? ב מראש!
תשובה: ב"ה, לא תמיד זה זרע לבטלה, יש נוזל נוסף שאענו זרע, לא חובה לטבול, הכי חשוב להתחזק בלימוד ובשמחה. דני ארגמן
שאלה: כשרות: כבוד הרב אני שומרת כשרות מלאה כבר כמעט שנתיים. היום, היה בא לי באמצע הדרך פיתה עם חומוס וצ יפס. (אני בהריון חודש 5 ברוך השם). נכנסתי למסעדה בטוחה שהיותה כשרה, לאחר שכבר הזמנתי ראיתי שהיא פתוחה שישי שבת. אכלתי רק, פיתה עם חומוס וצ יפס מטוגן. אם החומוס מקופסה, פיתה זה פיתה, הצ יפס מטוגן במקום של צ יפס. לא החמרתי עם עצמי, אבל מסתובבות בי מחשבות שאולי עשיתי משהו לא ר. המקום עצמו של יהודי. זוהי מסעדת בשרים. תוכל להרגיע אותי. ולעזור לי במידה שטעיתי ולא בכוונה מה אוכל לעשות? מראש.
תשובה: עשית לא ר, לגמרי לא ר. את צריכה לעשות תשובה: להתחרט על כך ולהחליט ששוב לא תגיעי לכך. אנחנו לא יכולים להיות משגיחי כשרות של עצמנו בכל ביקור במסעדה. אוכלים רק אצל מי שמחזיק תעודת כשרות בתוקף. אנחנו לא צריכים ולא יכולים לבדוק יותר מכך. הרב החתום על התעודה מעיד לנו שהמקום כשר. באותה מידה מי שלא מחזיק תעודת כשרות - גם אם יעיד על עצמו שהוא שומר כשרות, אין כל הצדקה לכך שנאמין לו. גם לא נוכל להציע סברות (כפי את עושה) ולומר לעצמנו "מה כבר יכול להיות לא כשר?", אין סוף לאפשרויות של דברים לא כשרים במקום שאין בו השגחה צמודה. סיכום: יש תעודה בתוקף, אוכלים  אין תעודה - אין אוכלים.
שאלה: טחינה ללא כשרות: הרב האם טחינה גולמית של ערבים שמרכיביה הם 100 טחינה, כשרה גם ללא חותמת כשרות?
תשובה: אין להשתמש בטחינה ללא כשרות. ובמיוחד טחינה לבנה כי מוסיפים חומרים שיש ספק לגבי כשרותם.
שאלה: בשר וחלב: למה צריך לחכות דווקא שש שעות בין בשר לחלב?
תשובה: משום שלדעת הרמב"ם זהו שיעור הזמן בין הסעודות, והטעם להמתנה בין הסעודות הוא בשל הבשר בין השיניים האובד לאחר שש שעות, והבל הבשר שבבטן העולה לפה תוך שש שעות
שאלה: ספירת העומר למי ששכחה: לכבוד הרב! לצערי פספסתי יום אחד בספירת העומר (לילה וגם יום) ועל כן אני סופרת עכשיו ללא ברכה. כשאני סופרת, האם מותר לי להגיד את הלשם יחוד ואת הרחמן הוא יחזיר לנו עבודת בית המקדש. וכל הקטעים שלאחר הספירה (למנצח, ריבונו של עולם וכד ) או שעלי להגיד רק את היום עצמו בלי ברכה וזהו?
תשובה: ראוי שספרדיה לא תספור עומר, כמנהג ע"פ הסוד. אשכנזיה- במקרה זה תספור ללא ברכה, ויכולה להוסיף כל מה שתרצה ממזמורי תהילים ויהי רצון וכו.
שאלה: בשר פלדמן: אני בעלת תשובה אבי קונה בשר אצל היבואן ששמו בשר פלדמן יש להם כשרות באתר של יורה דיעה הרב מחפוד רציתי לברר בכל זאת על המקום והאם ידוע לכם אם הכשרות אכן תקינה זאת מאחר והבשר מיובא.:)
תשובה: יש בערך 50 יבואני בשר בארץ. מה שחשוב הוא : "מה ההכשר"! ולא מי היבואן.
שאלה: דובדבן או נצח יהודה?: לכבוד הרב אני עוד כמה חודשים הולך להתגייס ליחידה קרבית והציעו לצאת לגיבוש צנחנים דובדבן. עכשיו אני מתלבט למה ללכת, או לשם או לנצח יהודה או בפרוייקט החדש של שילוב חרדים בגבעתי, מצד אחד יחידות אלו אינם מקצועיות כמו צנחנים ומצד שני שם יהיה לי יותר קל מבחינה דתית (תפילות במניין ושיעורי תורה). אני רוצה לצנחנים אבל אני חושש ששם יהיה הרבה יותר קשה מבחינה דתית.
תשובה: שירות בדובדבן הוא בגדר הידור מצווה, שעיקר הצבא הוא הכרעת המלחמה בכח ובעצמה, ובזה מתייחדת יחידה זו. נצח יהודה הוא גדוד קרבי, ומקיימים בו עשה דאוריתא של כיבוש א"י ועשה של הצלת ישראל מיד צר. ובנוסף מקיימים שם מצוות ומילי דחסידותא בהידור. לפיכך, אשרי מי שזוכה לשרת בשתי יחידות אלו, שבשניהם יש הידור מצוות שונות. כל יחידה משתיהן תזכה אותך בנשיאת עול עם הציבור, ובמצווה מהודרת. ההכרעה היא אישית, ותלויה באישיותך ובצורך שלך בעמוד שדרה חברתי, ועד כמה. ככלל, אם אתה מעריך שיהיה קשה לך מבחינה דתית ותהיה ירידה בירא"ש בצנחנים לבדך, אזי לך לנצח יהודה. אם אתה מעריך שתוכל להחזיק מעמד ולא לרדת בירא"ש בצנחנים, אזי יתכן שתעדיף דובדבן. בהצלחה
שאלה: חלק לעולם הבא: מה קורה בעוה"ב למי שעושה קצת זרע לבטלה לא הולך לביהכ"נ אבל עושה קצת מצוות (שמירת שבת צדקה)
תשובה: עבירות לא מוחקות מצוות ומצוות לא מוחקות עבירות. לאיש הזה יש זכויות שיעזרו לו להגיע לעולם הבא. יש לו גם עברות שפוגמות בעולם הבא שלו. אנחנו לא יכולים לדעת מה יקרה בסוף, רק הקב"ה רואה את הלב ויודע מה כל אחד משקיע כדי לקיים את המצווה ורק הקב"ה יודע כמה קשה לו להישמר מעברות. לכן כולנו משתדלים כל הזמן להרבות במצוות ולהמעיט בעבירות. מכל מקום מובטחים אנו ש-"כל ישראל יש להם חלק לעולם הבא".
שאלה: מתן שם לבת: לפני חמישה שבועות נולדה לנו בשעה טובה בת. מהלך סביב הלידה היה מעט מורכב עבורי (היולדת) ובעלי אינו שומר מצוות ואינו מגיע לבית הכנסת, על כן שמה שלהתינוקת לא ניתן לה בזמן עליה לתורה. מה ניתן לעשות? מראש
תשובה: מזל טוב! ניתן לפנות לקרוב משפחה שכן מגיע לבית כנסת ולבקש ממנו שיעשה  מי שברך  לילדה (וליולדת) בזמן העליה לתורה. כך תזכה התינוקת להתברך בשמה בפני עשרה ולצד ספר תורה. ותזכו לגדלה לתורה ולחופה ולמעשים טובים - אמן!
שאלה: בר מצוה: נולדתי ב כט באלול ערב ראש השנה בשנה תשס"ב 06-09-2002 בשעות הבוקר א. מתי אני אמור להניח תפילין ב. מתי עלי לעלות לקריאת מפטיר ג. מתי אני נחשב במנין ד. אם אני רוצה להזמין קרובי משפחה לכותל ביום הנחת תפילין עד לאיזה שעה ניתן להתפלל שחרית עם ספר תורה ולהניח תפילין מכוון שיש קרובי משפחה שמגעים מרחוק
תשובה: בר המצווה תחול בערב ראש השנה, ביום ראשון, כ"ט אלול תשע"ה, 13 בספטמבר 15. מיום זה אתה נכנס לנועם עול המצוות, מצטרף למניין, יכול לעלות לתורה ומוציא את הציבור ידי חובתו. קריאת התורה מתבצעת רק בימי שני, חמישי, שבת, תענית ומועד, כך שביום ראשון המדובר אין קריאה בתורה, והעלייה לתורה יכולה להתבצע בכל תאריך אחרי יום זה. אם תרצה לחגוג את העלייה לתורה בכותל, אני ממליץ לקיים אותה ביום חמישי, ד  תשרי תשע"ו, 17 בספטמבר 14. תוכל לחגוג את העלייה לתורה גם בבית הכנסת בשכונתך ביום שני ושלישי (14 ו-15 בספטמבר) שהוא ראש השנה, אך יום זה הוא יום חג וצילום העלייה לתורה וכדומה לא תתאפשר. לגבי הנחת התפילין: ישנם מנהגים שונים לגבי הזמן בו מתחילים להתחנך בהנחת תפילין לפני בר המצווה. אם יש מנהג ידוע במשפחתך - עשה לפיו. אם לא, המנהג הנפוץ הוא להתחיל להניח בערך חודש לפני בר המצווה (שים לב שלא נהוג לעלות לתורה לפני בר המצווה). ניתן להתפלל שחרית עד הזמן המופיע בלוחות השנה כ"סוף זמן תפילה", שיוצא בערך ב-10:30 בתקופת הבר מצווה שלך. יש להניח תפילין ולקרוא את פרשת קריאת שמע לפני "סוף זמן קריאת שמע" שיוצא בערך ב-9:25. בכל אופן אמליץ לפנות לקרן למורשת הכותל המערבי שמלווה ועורכת בר מצוות ללא ת בכותל המערבי. ניתן לפנות אליהם בדוא"ל: contact thekotel.org, או בטלפון 5958  בין השעות 16:00 ל19:00 בימים א -ה. שיהיה במזל טוב!
שאלה: חטיפים ללא סימן כשרות: חטיפי שוקולד ללא ססימן כשרות, שמייצרים גם חטיפים זהים כשרים. האם יש רכיבים שאינם כשרים )מעבר לחלב נכרי) ואם כן אלו רכיבין עשויים להיות בעייתיים?
תשובה: אנחנו לא ממליצים לצרוך מוצרים מהתעשייה ללא ציון כשרות. לדוגמא מצ"ב רכיבים שחייבים כשרות: The following general categories almost always require Kosher certification: Absolutes (e.g. Cassie Absolute, Jasmine Absolute etc.) Aldehydes Aromas Butter Esters Decalactones Distillates Emulsifiers Enzymes Extracts Flavors Hydrolized Plant Proteins (HPP) Hydrolized Vegetables Proteins (HVP) Lipases Oleoresins (e.g. Oleoresin Turmeric, Oleoresin Paprika, etc.) Polysorbates Seasonings Spice Blends Tweens Vegetable Oils (e.g. Peanut Oil, Soybean Oil, etc.) WONF s (With Other Natural Flavors) Yeast Extracts and Pastes
שאלה: כשרות בשר: רב רציתי לדעת מה דעתך על הכשר הרב אוירבאך לספרדי ואיזה הכשרים כדאי להעדיף
תשובה: מצ"ב פירוט הכשרויות המומלצות על ידנו:
שאלה: חלומות ומחשבות רעות: כבוד הרב אפשר תפילה לביטול מחשבות וחלומות רעים זה דחוף!!
תשובה: בסידורים הישנים, מצויה תפילה עתיקה בעת ברכת כהנים. ואם עדיין החלום טורד אותך, עשי הטבת חלום בפני שלושה אנשים האוהבים אותך.
שאלה: העברת אדניות בשמיטה: אנו עוברים דירה בקרוב, איך אנו יכולים להעביר את האדניות לדירה החדשה האדניות תלויות על מעקה ללא תחתית במרפסת פתוחה
תשובה: וברכת ד אפשר להעביר את האדניות. אם אפשר להניח בדירה החדשה את העציץ על משטח מנותק. יהודה הלוי עמיחי מכון התורה והארץ
שאלה: התנדבות במד  א בשבת: אשמח לדעת האם מותר לעשות משמרת בתחנת מד א שנמצאת בעיר במרחק הליכה מהבית שלי בשבת בצהריים? (כמובן שחילול שבת יעשה רק במקרה שיש אירוע ולא מעבר לזה)
תשובה: אם אכן הכל נעשה שם על פי הלכות שבת אין בזה איסור, אם אכן יש צורך בשירותיך. ועל כל פנים, אל תעשה שבת חול בקביעות אלא בתורנות פעם בכמה זמן
שאלה: איך להפסיק איתה?: לכבוד הרב. אני ילד בן 14 ולומד בחטיבת ביניים יש לי חברה ואני לא מצליח להתרכז בשיעורים, אני מנסה להפסיק איתה וזה לא כל כך הולך לי. מה עליי לעשות?
תשובה: לומר לה שהחברות ביניכם פוגעת בעבודת השם שלך ובחיים הנכונים לגילך, ולחדול בגבורה ממפגשים אלו
שאלה: אשמה עצמית: ב ה זה תקופה ארוכה שאני מרגיש שכתוצאה ממעשים רעים שעשיתי (הו, לא תתורו.וכד )הגוף שלי לא גדל בצורה הכי טובה ושלמה שלו, למשל גובה, גודל וחוזק עצמות, שרירים וכד. אני יודע שזה נשמע קצת ילדותי אבל יכול להיות שניתן לומר שאני אשם בכך? או שמא זה דבר שגזור משמים מרגע שנוצרתי בלא עניין של בחירה?
תשובה: לך עמי היקר. קודם כל, אני באמת לא יודע מה מצבך הגופני. לפעמים נדמה לנו שיש לנו בעיה, אבל הרופאים אומרים שהמצב תקין לחלוטין. אינני יודע אם התיעצת עם רופאים בקשר לבעיות שהעלית ואני ממליץ מאד לעשות כך אם לא עשית. בקשר למה ששאלת - אספר לך סיפור ששמעתי. אדם נסע לחופשה עם הוריו ושם הם בילו בים  מעורב. בחזרתו נפגע הרכב והאדם נפצע בתאונת דרכים. הלך אותו אדם לרב גדול ואמר - שבודאי הוא נענש על כך שהוא לא נהג בצניעות. אמר לו הרב - בודאי זה חשוב להתנהג בצניעות אבל אין אנו יכולים לדעת את החשבונות השמימיים. במילים אחרות, מאמינים שהאדם נענש בייסורים בעקבות חטאיו אבל אין אנו יודעים בדיוק מדוע כל דבר היה ובדרך כלל  האשמה עצמית  רק גורמת ליותר נפילות ולא להתחזקות. אני חושב שכדאי לנסות לחזק את הגוף לפי מה שהרופאים מיעצים ומעבר לזה להמשיך בעבודת ה  בשמחה וטוב לבב ברכה והצלחה טוביה tsbias1 gmail.com
שאלה: בר מצווה בראש השנה: אני מלמד לבר מצווה בעירי, פנה אליי נער בר מצווה שנולד בכ ט באלול השנה זה נופל על ערב ראש השנה,כך שהשבת הכי קרובה לבר המצווה זו שבת שובה שבה לא נהוג לתת לבר מצווה לקרוא הפטרה אלא לכבד את מי מבאי בית הכנסת בהפטרת שובה ישראל השבת שלאחר מכן זה יום כיפור השבת שלאחר מכן-זו שבת של חוהמ ס מתי הנער יוכל לעלות לבר המצווה אם כך? מראש!
תשובה: לך תזכה למצוות על כך שאתה מלמד ילדי ישראל, כל ענין עליה לתורה הוא מנהג ובודאי קריאת הפטרה וכד. א. לפי הנהוג בכל קהילות ישראל - חובה להעלותו לתורה ביום הראשון של ראש השנה. עיקר המנהג שמי שהגיע למצוות - הציבור מעלה אותו לתורה. הוא דוחה, בדיני קדימה, את רוב האחרים שרוצים לעלות לתורה. אין זה משנה לאיזו עליה וכיון שכט באלול אינו יום שקוראים בו בתורה, הרי שהציבור צריך להזמין אותו לעלות לתורה ביום הראשון של ראש השנה. אין זו צריכה להיות עלית מפטיר ואין הוא צריך לקרוא בתורה. זאת עליך לתאם אם רב בית הכנסת, ואם אין לבית הכנסת רב - אז עם הגבאים. ב. נהגו בעדות מסוימות ובקהילות מסוימות שהנער שהגיע למצוות קורא את ההפטרה. מנהג זה צריך להיות משולב עם גבאי בית הכנסת. תתייעץ איתם האם הם רוצים שהנער יקרא את ההפטרה בראש השנה או בשבת תשובה (נראה לי מתאים ביותר) או ביום כיפור או בחג סוכות וכד. אם כוונת המשפחה להזמין קרובים נוספים - זה גם שיקול מתי נוח יותר למארחים בשבת או בחג. אין זו חובה וזה לא קשור לעליה לתורה עליה כתבתי בסעיף א. כמו כן זה לא ענין הלכתי אלא לפי רצון הקהל ולכן לגבי זה הדרך הנכונה היא להתייעץ עם הגבאים. ותזכה למצוות דוד לוי לבירור נוסף 098987548
שאלה: פסוק למצבה: סבתי נפטרה לפני כשבועיים ואנו מעוניינים להטביע על גבי המצבה פסוק מהמקורות המייצג אותה. מצאנו את הפסוק אשרי אדם מצא חכמה ואדם יפיק תבונה שלדעתנו מאפיין אותה מאד. מעט מפריע לנו שהפסוק כתבו בלשון זכר ורציתי לשאול האם מוכר לך פסוק בעל מסר דומה הכתוב בלשון נקבה. ניר
תשובה: מהשמיים תנוחמו, בשפה העברית אדם כולל גם גבר וגם אשה. ובכלל לשון זכר היא תמיד כולל גם נשים. ההבנה שהפסוק הוא בלשון זכר היא עיוות. גם בתוכנו הפסוק הזה הוא על אשה לא פחות מאשר על גבר ואולי גם יותר. אתה יכול לחפש על חכמת נשים וכד  אבל לדעתי זה הרבה פחות מתאים. בבנין ירושלים תנוחמו דוד לוי 098987548
שאלה: ברכת האורח בעבודה: מזמנך, שהקב"ה ישמח אותך ויתן לך מ רציתי לשאול האם צריך לומר בברכת המזון את "ברכת האורח" בזמן שאני אוכלת לחם במקום העבודה שלי? כמו כן, אם אכלתי לחם במקום ציבורי? אשמח לנימוק במידה ואפשר. ב מראש, יישר כוח תמשיכו לעשות עבודת קודש
תשובה: ברכת האורח נתקנה על ברכה לבעל הבית שהוא בעל הסעודה, ובעבודה וכד  אין לזה משמעות שכן אינך סמוכה על שולחנו אלא האוכל שלך
שאלה: שכר אריכות ימים: קודם כל מזמנך, שהקב"ה ישמח אותך וייתן לך מ בקריאת שמע כתוב: "ושמתם את דברי אלה על לבבכם. למען ירבו ימיכם וימי בניכם על האדמה אשר נשבע" כמו כן, על כיבוד הורים שמוכרת כמצווה חשובה מאוד, ידוע שהשכר עליה הוא אריכות ימים. כל הזמן מדברים על העולם הזה שהוא פרוזדור לעולם הבא, שהעולם הבא הוא האמת והעולם הזה לעומתו חומרי ומלא בהבלים, שאנחנו "עובדים" כאן ועושים מאמצים כדי להגיע לחלקה טובה בעולם הבא בעזרת השם. ואני שואלת, מדוע נושא האריכות ימים מהווה בכלל שכר? אם העולם הזה הוא כל מה שכתבתי למעלה, מדוע להישאר דווקא בעולם הזה זהו עניין הנחשב כשכר? לצורך העניין, השכר היה אמור להיות חלק טוב בעולם הבא. אשמח אם תיישב לי את הבעיה :) יישר כוח, תמשיכו לעשות עבודת קודש
תשובה: העולם הזה והעולם הבא אינם רק נקודות זמן שונות, אלא גם נקודות מבט שונות. יש אדם החי בעולם הזה מבחינת הזמן, אולם עולמו נובע ממבט של עולם הבא, דהיינו מראיית השגחת ד  עליו ועל הסובב, וחיבור מוחלט לד  ולמצוותיו. כך היו מברכים החכמים-  ראה עולמך בחייך. על כן, אריכות ימים משמעותה גם בפשט אריכות זמן, אך גם בעומק שהימים יהיו ארוכים במשמעותם, בבחינת עולם הבא. מי שחי בראיית עוה"ב, ימיו הארוכים בזמן ובמהות הם ברכה גדולה.
שאלה: שינה לתינוק: כבד הרב האם יש ברכה שאפשר לתת לשינה טובה לתינוק? אודה לתשובה.
תשובה: יש עניין לומר שמע ישראל ליד מיטתו
שאלה: תפילה מתוך עצב או שמחה?: לכם! קודם ממש על האתר, הוא מדהים! רציתי לשאול לגבי התפילה- קראתי באתר שלכם שזו מדרגה מאו רצינית לבכות בתפילה וגם באולפנה שלנו אמרו את זה כמה פעמים ובאמת אין ספק שכשאני בוכה בתפילה אני מרגישה משו גדול, אבל מצד שני אני הרבה פעמים עוצרת את עצמי מלבכות כי אני חושבת שאולי הקב"ה רוצה את התפילה שלי שמחה ולא עצובה, מה אתם חושבים? מאיפה התפילה צריכה לבוא?
תשובה: לך ויישר כח על התפילה היפה התפילה צריכה לבוא  מקירות הלב  שלנו. כשאנחנו בוכים בתפילה זה אומר שהתפילה  נוגעת  בנו, שאנחנו באמת רוצים להיות קשורים לרבונו של עולם. יחד עם זה, הלב שלנו לפעמים מלא בשמחה, וכאשר אנחנו מתפללים מעומק לבנו אנחנו יכולים להתפלל מתוך שמחה אדירה שגם היא יכולה לבטא את הקשר העמוק שלנו לבורא עולם אם בדרך כלל את מרגישה בתפילה עצב ולא שמחה, אז אולי כדאי לנסות לברר מדוע. חיים בריאים הם חיים המלאים בשמחה וכאשר השמחה חסרה, אנו נדרשים לחשוב כיצד להחזיר אותה ברכה והצלחה טוביה tsbias1 gmail.com
שאלה: לימודי רפואה: אני בחורה בת 20, דתיה, מסיימת שנתיים שירות לאומי ומתכוננת לקראת לימודי רפואה. - מה דעתו של הרב על לימודים כל כך תובעניים לבחורה דתיה בהקשר להקמת בית ומשפחה? המון אנשים מנסים להניא אותי מכך בתואנה ש"מסכנים הילדים והבעל". אבל אני מאמינה בשליחות שבמקצוע. במיוחד בתור דתיה. (אני רוצה ללמוד רפואת נשים)
תשובה: ב"ה, אין תשובה חד משמעית אשמח לעזור בפלפון 052-7710491 דני ארגמן
שאלה: שבועות: לכב הרב, 1. איזה נוסח יוצר שבועה ו או נדר? 2. מה אמור להיות המצב הנפשי בעת ביטוי השפתיים. ככל שהתשובה מורכבת אודה אם כב הרב יוכל להפנות אותי למקורות (אם ניתן זמינים) להרחבה בעניין רוב תודות
תשובה: הנושא הזה קשה להגדרה מדויקת, ונידון בהרבה מאוד מקורות, כולל שולחן ערוך. ישנו נוסח מובהק, אולם יש גם  ידות  וגם נוסחים קרובים אחרים, שגם הם מחייבים. העיקרון (שאינו מכסה את כל המצבים) הוא שמדובר בנוסח שממנו עולה כי הנודר התכוון לידור. המצב הנפשי בוודאי חייב להיות רצון לידור. כל זה היסוד העיקרי, אולם יש הרבה מעטפות, כגון עשיית מעשה מצווה שלוש פעמים, וכדו.
שאלה: הערה על טעות של מרצה: לכב הרב, כאשר להבנתי מרצה טועה במהלך הרצאתו, האם נכון להעיר לו על טעותו בפומבי ובכך, אף אם ההערה נאמרת באופן מנומס, הדבר עשוי להלבין את פניו. או לשוחח עימו לאחר השיעור ובכך אולי להנציח את הטעות בלב השומעים או שמא אולי לא לעשות דבר? רוב תודות
תשובה: אינני חושב שיש תשובה אחת נכונה לשאלה זו, כיוון שהדבר מאוד תלוי בהרבה מרכיבים. נקודת המוצא היא שהטוב ביותר הוא לתקן בחן את דבריו, ועל ידי כך גם להציל אותו מטעות וגם את כל השומעים. אולם, אם יש הערכה כי הדבר ילבין את פניו - אזי עדיף ללכת בדרך השניה. הגמרא (שבועות לא ע"א) שוללת תיקון פומבי של דיין אם המניע של המתקן הוא כבוד עצמו. מכאן ניתן ללמוד כי אם המניע הוא תיקון העניין עצמו - יש לנהוג כפי שכתבתי. ויישר כוח על הרגישות
שאלה: ברכת המזון לאחר הבדלה: לכב הרב, 1. האם יש לברך מעין שלוש על כוס ההבדלה כאשר כ10 דקות לאחר מכן אני נוהג בלי נדר לאכול סעודת מלווה מלכה על הפת. 2. שאלתי שאלה כזו רב אחר ברם איני זוכר את התשובה, לשיטתו של כב הרב, אם נדמה לחמנית שבלול סטנדרטית עגולה (מסוג "שוקו ןלחמניה") כבסיס השוואה, מהו שיעור כזית ומהו שיעור ביצה? רוב תודות
תשובה: א, בגלל העובדה שההבדלה מנותקת מהסעודה - יש לברך. ב. אני נוהג להחמיר ולנהוג במידת כזית והביצה לפי הזית והביצה של ימינו, בגודל הגדול.
שאלה: פתיחת אריזות בשבת: לכב הרב, שאלתי שאלה דומה בעבר ברם נראה לי כי השאלה נשאלה לרב אחר. אודה לכב הרב על תשובתו. 1. האם יש מניעה בפתיחת אריזות מזון בשבת? כגון קורנפלקס וכדומה 2. מה לגבי פקק של קרטון חלב? רוב תודות
תשובה: מותר לקרוע פתחים כאלה, אך לא לעשות פתח מסודר (כגון עם מספריים).
שאלה: ערב חג השבועות: ברצוני לשאול את כבוד הרב,קבענו אחי ואני שמשנה שעברה נחגוג את ערב חג השבועות ביחד שזה גם יוצא יום פטירת איימי השנה היות וערב חג יוצא יום שבת ויומיים לפני זה ביום חמישי אחי חוגג לבנו בר מצווה ולכן הם במתח ועסוקים וטרודים, הצעתי לאשתי שנעשה את ערב החג אצלנו היות ונבצר ממנו לעשות השנה על מנת לא לשבור את המסגרת, היא מביעה התנגדות בתירוצים שעובדת יום שישי ויש לה בר מצווה ביום חמישי, לדבריה היא תכין ותזמין רק את ילדיי נפגעתי נורא ואמרתי שכל אחד יעשה בביתו ונעשה לבד אני מבקש את עצתך מה לעשות
תשובה: לך מיום החתונה שלך אתה צריך להחליט על כל דבר בחייך - כקטן וכגדול עם אשתך. לחופה מובילים אותך הוריך וממנה אתה יורד יד ביד עם אשתך (ללא ההורים) לכל החיים. מסיבה זו גם אופן כיבוד הוריך בחייך ולאחר מותם הוא צריך להעשות בהסכמתה, וק"ו לאחר מותם. לכן רצון אשתך קודם לכלל של  אי שבירת המסגרת  שאין לו משמעות. וגם אם כלל זה חשוב בעיניך, נראה שהוא לא כולל שנים בהם חג השבועות צמוד לשבת, או כאשר יש בר מצווה בסמוך. הצעות למעשה - תברר מה באמת מפריע לאשתך - 1. לארח יומיים 2. לשהות יומיים עם משפחת אחיך אם כך אין מה לעשות ועליך לוותר. 3. קשה לה לבשל ולהכין במקרה כזה אתה יכול להציע לבשל או לקנות אוכל מוכן לכל השבת וכד. חג שמח דוד לוי לבירור נוסף ניתן להתקשר אלי הביתה 098987548
שאלה: ברכת בעל הבית: כבוד הרב. -האם אדם השוכר דירה מברך את (ברכת) בעל הבית בברכת המזון? -אדם המתארח אצל אדם אחר השוכר דירה, עליו לברך ברכה זו? א"כ - שיתכוון לבעה"ב ה"מקורי", או לאדם שאצלו הוא מתארח? מראש.
תשובה: יש לברך זאת רק כשאוכלים ממאכליו של המארח, ולהתכוון לבעל הסעודה
שאלה: קייטרינג כשרות: אני אמורה להשתתף בימי עיון בהם מוגש אוכל של קייטרינג בשם טויה. דיברתי איתם בטלפון,והם מסרו לי את המידע הבא: כשרות רבנות יהוד. רוב המוצרים בד צ. ירק עלים רק גוש קטיף ונשטף עם חומר שטיפה מיוחד. ירק היתר מכירה. משגיח כשרות גם במקום האירוע. האם כדא לסמוך על זה בתור מי שמשתדלים לאכול בכשרות מהודרת כמו כן יש עוד אירוע בקיבוץ נחשונים שעוד לא בררתי על הקייטרינג שלהם.אולי אתם יודעים. מראש.יעל.?
תשובה: לא התייחסת מי נותן את ההכשר, בישול ישראל, ואיזה חברות ירק עלים (כולם נקראים גוש קטיף) אלו מוצרים לא בד"ץ(מלבד הרוב) ואלו בדצים רוב המוצרים. ניתן לשאול בשנית